נאוה קזז

נאוה קזז (נולדה ב-25 באוקטובר 1961) היא מנהלת משאבי אנוש בכירה, מרצה ופעילה חברתית ישראלית. שימשה כסמנכ"לית משאבי אנוש גלובלית (CPO) של חברת ההדפסה בתלת־מימד סטרטסיס, ולפני כן כבכירה בענקיות הטכנולוגיה HP, ברודקום וקומברס.

 ביוגרפיה 
נולדה בתל אביב בשם נאוה זונדר לאב שעבד כרואה חשבון ולאם עקרת בית, ניצולת שואה. גדלה בחולון. בעלת תואר ראשון בפסיכולוגיה וסוציולוגיה מאוניברסיטת תל אביב, ובוגרת תוכנית להכשרת דירקטורים במרכז הבינתחומי הרצליה (IDC). אחיה הוא הסופר והתסריטאי משה זונדר. שירתה בצה"ל כמאבחנת ומראיינת פסיכוטכנית, ואחראית על מבחנים ראשוניים לקורס טיס.

 קריירה 
ממוזער|נאוה בשנות עבודתה בברודקום
ב־1991 הצטרפה נאוה לחברת ״אפרת טכנולוגיה עתידית״, לימים קומברס. בקומברס יזמה והובילה את כל תהליכי הגיוס, שהיוו בסיס לגיוס הנרחב לחברה בשנות ה־90. ב־1996 קודמה נאוה להיות דירקטורית בכירה למשאבי אנוש. ב־1998 נאוה לקחה חלק פעיל בתהליך המיזוג עם Boston Technology. החל מאותה תקופה נאוה הייתה אחראית על כ־1,000 עובדים בארץ ובחו״ל. ב־2004 עברה נאוה לסטארטאפ Unipier, לתפקיד סמנכ"לית משאבי אנוש עולמית.

בשנת 2006 החלה לכהן כדירקטורית משאבי אנוש של ישראל ויוון בחברת ברודקום. במהלך 11 שנות עבודתה בחברה הובילה בהיבט האנושי 11 רכישות בישראל לצד ד"ר שלמה מרקל ובהמשך קודמה לנהל את משאבי האנוש של אירופה והמזרח התיכון בחברה. במסגרת תפקידה נאוה הייתה אחראית על משאבי האנוש של 19 מדינות.

ב־2017 עברה נאוה לנהל את משאבי האנוש של היולט פאקרד ישראל (HPI), הכוללת בין השאר את HP Indigo ו־HP סאיטקס. תחת תחום אחריותה באותן שנים היו כ־3,000 עובדים בישראל. ב־HP ביססה את תפיסת ה־D&I שהנחילה בארגונים בהם עבדה והתנדבה בהמשך.
ממוזער|280x280 פיקסלים|נאוה בראיון לרדיו
ב־2020 הצטרפה נאוה לחברת סטרטסיס כסמנכ"לית משאבי האנוש הגלובלית של החברה, בה הובילה צוות של כ־50 אנשי HR בארה״ב, אירופה, ישראל והמזרח הרחוק. במסגרת תפקידה עסקה בעיצוב התרבות הארגונית, פיתוח מנהיגות, גיבוש אסטרטגיות D&I, ליווי תהליכי שינוי, הטמעת תהליכי חוסן לעובדים, הובלת רכישות, וכן ליווי הנהלות בתקופות של אי־ודאות ושינויים ארגוניים, כגון משבר הקורונה ומלחמת חרבות ברזל, במהלכם הנחילה תרבות עבודה מהבית של 3-2 שנמשכה ממשבר הקורונה ועד פרישתה.

בדצמבר 2025 סיימה את תפקידה בסטרטסיס ועברה לעשייה עצמאית בתחומי ייעוץ, מנטורינג למנהלים, הרצאות לכנסים מקצועיים ופעילות חברתית. בין השאר מכהנת נאוה כחברת ועד מנהל ב"עמותת מתן״, חברת דירקטוריון בקרן הפילנתרופית ״Clear Sky״, כמנטורית לנשים צעירות בתוכנית ״Woman2Woman״ של יחידת 8200, כמנטורית לקציני צה"ל בכירים בתוכניות פיתוח מנהיגות, וכחברת הנהלת ישראל בארגון הנשים הבינלאומי ״International Women’s Forum״.

היא מרצה על היבטים שונים של משאבי אנוש באוניברסיטת תל אביב, אוניברסיטת בר־אילן ובאוניברסיטת רייכמן.

 חיים אישיים 
קזז נשואה לחומי, אמא ל-2. מתגוררת ברמת גן.

 קישורים חיצוניים 

 נאוה קזז, באתר Supersonas


 ראיון עם נאוה קזז בתוכנית ״בנעימה אישית״, באתר רדיו סול
 ראיון עם נאוה קזז, סמנכ"לית משאבי אנוש גלובלית (CPO) בחברת סטרטסיס, בוגרת הפקולטה למדעי החברה באוניברסיטת תל אביב, באתר בוגרי אוניברסיטת תל אביב

הערות שוליים

קטגוריה:תל אביב-יפו: אישים
קטגוריה:בוגרי אוניברסיטת תל אביב
קטגוריה:נשות עסקים ישראליות
קטגוריה:אנשי עסקים ישראלים
קטגוריה:דירקטוריות ישראליות
קטגוריה:דירקטורים ישראלים
קטגוריה:פעילים חברתיים ישראלים
קטגוריה:יזמים חברתיים ישראלים
קטגוריה:ישראלים שנולדו ב-1961